Skollenborg

Skollenborg er et sted i Kongsberg kommune i Buskerud, ca. 7 kilometer sør for bysenteret. Stedet ligger i veiskiftet mellom Rv. 40 (Geilo–Larvik) og Rv. 286, som fører inn på E134  ved Krekling, 7 kilometer mot nordøst. Skollenborg stasjon er stasjon på Sørlandsbanen. Vest for tettstedet ligger Skollenborg kraftverk i Lågen (88 MW), og et vassdragsmuseum. Navnet Skollenborg kommer antagelig av det norrønet verbet «skolla» som betyr «ruve», grunnet gårdens relativt høye beliggenhet. Fra 2015 er det ikke lenger regnet som et eget tettsted, men som en del av Kongsberg tettsted.

Referanser 

Tidligere tettsteder i Viken
Bosetninger i Kongsberg